07/12/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 24 de novembro de 2016, pola que se concede a autorización administrativa previa e de construción dunha instalación de distribución eléctrica no concello de San Sadurniño (expediente IN407A 2015/251-1)

Expediente: IN407A 2015/251-1 Promotor: Unión Fenosa Distribución, S. A. Denominación da instalación: LMTS CTC RBT Escoitadoira e anexo 1. Concello: San Sadurniño 1 O 18 de agosto de 2016 o promotor solicitou a autorización administrativa previa e a autorización administrativa de construción do proxecto de execución da instalación de distribución eléctrica indicada. Con data 5 de agosto de 2016 Unión Fenosa Distribución, S. A desiste na solicitude de declaración de utilidade pública ao ter acordo amigable coa totalidade dos propietarios afectados.2 O proxecto someteuse ao trámite de información pública mediante a súa inserción no DOG do 5 de novembro de 2015 e no BOP do 22 de outubro de 2015.3 Solicitouse o preceptivo informe ás distintas administracións, organismos o, no seu caso, empresas de servizo público ou de servizos de interese xeral afectados. O promotor manifestou a súa conformidade cos condicionados establecidos.4 Durante o período no que se someteu o proxecto ao trámite de información pública foron presentadas as seguintes alegacións: - Ariana Patricia Pujagut Treserra, mediante escrito recibido o 13 de novembro de 2016, informa que non é o titular da finca nº1. A finca é da súa esposa Maria Coraima Brualla Azarloza. - Maria Coraima Brualla Azarloza, mediante escrito recibido o 20 de xaneiro de 2016, solicita o cambio de localización do centro de transformación. En relación coas alegacións presentada o promotor presentou escrito de data 5 de agosto de 2016, no que se valoran as alegación presentadas por Maria Coraima Brualla Azarloza, no que en síntese manifesta aceptar a solicitude de cambio de localización do centro de transformación.5 Os servizos técnicos da xefatura territorial emitiron un informe favorable sobre a dita solicitude.1 A Lei 24/2013, do 26 de decembro, do sector eléctrico.2 O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica.3 O Real decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09.4 O Real Decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalacións eléctricas de alta tensión e as súas Instrucións Técnicas Complementarias ITC-RAT 01 a 23.5 O Real decreto 842/2002, do 2 de agosto, polo que se aproba o regulamento electrotécnico para baixa tensión 6 As características técnicas da instalación son as seguintes: Liña eléctrica de media tensión subterránea a CT Escoitadoira, a 20 kV, cunha lonxitude de 1042 m, coa orixe en paso aéreo-subterráneo a realizar na fachada da caseta do CT Castrelo (expte 8798), onde se contectará a LMT CDR-805, condutor tipo RHZ1-2 OL-12/20 kV-1x240 Al e final no CT Escoitadoira (proxectado). Centro de transformación prefabricado Escoitadoira, cunha potencia de 250 kVA e unha relación de transformación de 20000/400-230 V. O orzamento da instalación segundo proxecto é de 161.227,62 €. 7 En relación coas alegacións formuladas e coas manifestacións do promotor ao respecto infórmase do seguinte: En atención ao manifestado por Ariana Patricia Pujagut Treserra, con data 25 de decembro de 2015 notificóuselle a Maria Coraima Brualla Azarloza a solicitude de declaración, en concreto de utilidade pública.8 No expediente consta un informe favorable dos servizos técnicos desta xefatura territorial. De acordo con todo o indicado, RESOLVO 1 Conceder a autorización administrativa previa e a autorización administrativa de construción á instalación de distribución eléctrica indicada.2 A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3 Para a posta en funcionamento da instalación autorizada, deberá presentar perante esta xefatura territorial unha solicitude que se acompañará da seguinte documentación:  As declaracións de conformidade relativas ao material ou equipo, e as certificacións ou homologacións se procede.  Un certificado do director da montaxe no que se garantirá o cumprimento das especificacións do proxecto e prescricións complementarias, se as houbera, así coma das regulamentacións e normas oportunas, na montaxe da instalación e posta a punto.4 Esta aprobación outórgase sen prexuízo doutras que fosen de aplicación segundo a lexislación vixente, en especial a relativa á ordenación do territorio e o medio ambiente. Contra esta resolución, que non é definitiva en vía administrativa, poderá interporse recurso de alzada ante o Conselleiro de Economía, Emprego e Industria, no prazo dun mes, contado a partir do día seguinte ó da notificación ou publicación nos termos establecidos na Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015), sen prexuizo de que os interesados poidan interpor calquera outro recurso que se considere pertinente. A Coruña, 24 de novembro de 2016 Isidoro Martínez Arca Xefe territorial da Coruña